Diari Oficial de la Generalitat Valenciana


Sumari del DOGV 4480, del 14-04-2003 (2003/4186)

Informació pública de l'alternativa tècnica del programa d'actuació integrada del sòl urbanitzable no programat comercial Pla 2, del Pla General d'Ordenació Urbana de Xàbia.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4186


Organisme emissor
:   Jorsacu Construeix, SL

Tipus de document
:   Anunci

Informació pública de l'alternativa tècnica del programa d'actuació integrada del sòl urbanitzable no programat comercial Pla 2, del Pla General d'Ordenació Urbana de Xàbia. [2003/X4186]
  
La mercantil Jorsacu Construeix, SL, ha formulat a l'empara del que establix els articles 44, 48 i 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, alternativa tècnica de programa d'actuació integrada, acompanyada del pla parcial, per al desenrotllament de la unitat d'execució única delimitada en el pla parcial del Pla-2, del Pla General d'Ordenació Urbana de Xàbia.
  
D'acord amb el que establix l'article 48 de la llei esmentada, es fa constar que l'alternativa tècnica i els projectes complementaris presentats comprenen els següents documents: memòria del programa, pla parcial Pla 1, projecte d'homologació i avantprojecte d'urbanització.
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució única delimitada en el pla parcial Pla 2, del Pla General d'Ordenació Urbana de Xàbia.
  
La notaria en què estan protocol·litzats els documents és la d'Antonio J. Jiménez Clar, notari del Col·legi de València, districte de Dénia, amb residència a Xàbia, i amb domicili al carrer de l'Historiador Chabàs, número 1.
  
L'exemplar depositat en l'Ajuntament de Xàbia es va presentar en data 8 d'abril de 2003, i s'identifica com a programa d'actuació integrada del sector Pla 2, del Pla General d'Ordenació Urbana de Xàbia.
  
En aplicació del que establix l'article 48.1.c en relació amb l'article 46.3 de la llei esmentada, se sotmet l'esmentada alternativa tècnica de programa, amb la documentació annexa, a informació pública pel termini de 20 dies hàbils, comptadors des de l'última publicació d'este anunci en el Diari Oficial de la Generalitat Valenciana.
  
Durant este termini, qualsevol persona podrà comparéixer en l'expressada notaria en dia hàbil, de 09.00 a 14.00 hores, per a obtindre una còpia de l'acta de protocol·lització dels documents esmentats o sol·licitar que esta li siga exhibida.
  
Així mateix, es fa constar la possibilitat de consultar en l'Ajuntament de Xàbia, en horari d'atenció al públic, les actuacions derivades de la documentació depositada així com de presentar davant el propi ajuntament, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions jurídico-econòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'esta iniciativa de programa, algú haguera iniciat una segona exposició d'una altra en competència amb aquella, hi escaurà la pròrroga de terminis regulada en l'article 46.4 de la Llei 6/1994 esmentada.
  
A l'efecte de complir el que s'establix en l'article 59.4 de la Llei de 26 de novembre de 1992, este anunci es dirigix a aquells titulars cadastrals la identitat o adreça dels qual no consta en la relació emesa pel Centre de Gestió Cadastral.